PRILOGA

Naslednji amandmaji, ki so bili med razpravo zavrnjeni, so prejeli vsaj četrtino glasov (člen 59(3) poslovnika):

1. Točka 2.8

Spremeni se tako:

Kot že v primeru davčne politike (1) EESO pozdravlja dejstvo, da je Komisija prevzela pobudo za začetek razprave in razlago, kako s tem sporočilom začela razpravo o razširitvi uporabe glasovanja lahko izgleda odločanje s kvalificirano večino tudi na področje področju socialne politike brez prenagljenih predlogov. Postopek glasovanja s kvalificirano večino temelji na kulturi sklepanja kompromisov. Predpostavlja razpravo in omogoča pragmatične rezultate, ki lahko upoštevajo interese Unije kot celote. Možnost glasovanja s kvalificirano večino je katalizator za iskanje rešitev, sprejemljivih za vse, prek sklepanja kompromisov in z vključitvijo vseh akterjev.

Rezultat glasovanja

Za : 36 Proti : 74 Vzdržani : 2

2. Za točko 2.8 se doda nova točka

Za točko 2.8 se doda nova točka:

Po drugi strani utemeljitev glasovanja s soglasjem temelji na potrebi po ohranitvi nacionalnega nadzora nad ustreznimi določbami socialne politike v Pogodbi EU in preprečitvi vdora v osrednje elemente nacionalnih socialnih sistemov, za katere so na prvi stopnji odgovorne države članice skupaj s socialnimi partnerji.

Rezultat glasovanja

Za : 31 Proti : 82 Vzdržani : 3

3. Točka 3.1

Spremeni se tako:

EESO ugotavlja, da se sedaj na istih področjih politike uporablja bodisi glasovanje s soglasjem bodisi s kvalificirano večino. EESO meni, da je razdelitev med glasovanjem s kvalificirano večino in soglasjem, določena v poglavju Pogodbe EU o socialni politiki, kljub vsemu pomembna, saj odraža raznolikost in pestrost nacionalnih socialnih sistemov držav članic, na primer na področju socialne zaščite, glede vloge socialnih partnerjev ter glede vloge delovnega prava in kolektivnih pogodb. To povzroča neenak razvoj socialnih standardov in vrzeli v socialni zaščiti.

Rezultat glasovanja

Za : 32 Proti : 74 Vzdržani : 3

4. Točka 3.2

Spremeni se tako:

EESO opozarja, da obstajajo obsežni pravni predpisi EU, med drugim o uresničevanju načela enakopravnosti žensk in moških ter enaki obravnavi na podlagi rasne ali etnične pripadnosti. To je velik uspeh za EU, ki na tem področju narekuje tudi mednarodne standarde. Vendar pa je s pravom EU enaka obravnava na podlagi vere ali prepričanja, invalidnosti, starosti in spolne usmerjenosti zaščitena le v povezavi z zaposlovanjem in poklicnim delom. Ti direktivi sta bili sprejeti soglasno. Direktiva, s katero bi v celoti prepovedali diskriminacijo, pa bi bila izjemno zapletena, kar je razlog za dolgotrajen postopek in počasen napredek in bi jo bilo zato težko sprejeti s soglasjem. Vendar pa se je EU k temu zavezala v agendi za trajnostni razvoj do leta 2030. Ta cilj je potrjen v novi strateški agendi 2019–2024. EESO se pri pravnem urejanju na področju nediskriminacije zavzema za popoln prehod na glasovanje s kvalificirano večino.

Rezultat glasovanja

Za : 31 Proti : 78 Vzdržani : 2

5. Točka 3.4

Točka se črta:

EESO priznava, da je bilo varstvo delavcev v primeru odpuščanj vselej v središču nacionalnega delovnega prava. Vendar pa hkrati ugotavlja, da je EU medtem sprejela ukrepe za varstvo ranljivih delavcev, kot so nosečnice in zaposleni s krajšim delovnim časom. To je argument za to, da se po vsej Evropi zajamči vsaj minimalni sklop enotnih procesnih pravic in pravic do varstva, da ti varovalni mehanizmi ne bi bili brez učinka. Evropski steber socialnih pravic določa pravice o obveščenosti odpuščenega delavca ter dostop do učinkovitega in nepristranskega reševanja sporov, pravico do pritožbe in po potrebi odškodnine. To zahteva prehod na glasovanje s kvalificirano večino, da se omogoči izvajanje ustrezne direktive.

Rezultat glasovanja

Za : 35 Proti : 77 Vzdržani : 2

6. Točka 3.5

Točka se črta:

EESO poudarja, da je trden pravni okvir za zastopanje in kolektivno zaščito interesov delavcev in delodajalcev odločilnega pomena za socialno kohezijo, ustvarjanje kakovostnih delovnih mest in konkurenčnost podjetij v EU. Podjetja na notranjem trgu vse tesneje sodelujejo čezmejno. Za družbe in povezane družbe v EU velja direktiva o evropskih svetih delavcev, ki je bila sprejeta po rednem zakonodajnem postopku. Na drugih področjih pravnega urejanja EU o udeležbi delavcev pa še vedno velja soglasje. EU mora tudi tu preveriti, če je to objektivno potrebno, v kolikšni meri bi glasovanje s kvalificirano večino prineslo nove možnosti za v prihodnost usmerjen razvoj socialnega partnerstva.

Rezultat glasovanja

Za : 34 Proti : 84 Vzdržani : 2

7. Točka 3.6

Točka se črta:

EESO v zvezi s pogoji za zaposlitev državljanov tretjih držav, ki zakonito prebivajo v EU, priporoča prehod na glasovanje s kvalificirano večino. Da ne bi ogrozili socialne kohezije, morajo biti pogoji za zaposlitev za državljane in nedržavljane EU enaki.

Rezultat glasovanja

Za : 30 Proti : 85 Vzdržan : 1

8. Točka 1.7

Spremeni se tako:

EESO ugotavlja, da se sedaj na istih področjih politike uporablja bodisi glasovanje s soglasjem bodisi s kvalificirano večino. To povzroča neenak razvoj socialnih standardov in vrzeli v socialni zaščiti. EESO se zato pri pravnem urejanju na področju nediskriminacije ter pri sprejemanju priporočil o socialni varnosti in socialni zaščiti delavcev zavzema za popoln prehod na glasovanje s kvalificirano večino. EESO meni, da je razdelitev med glasovanjem s kvalificirano večino in soglasjem, določena v poglavju Pogodbe EU o socialni politiki kljub vsemu pomembna, saj odraža raznolikost in pestrost nacionalnih socialnih sistemov držav članic, na primer na področju socialne zaščite, glede vloge socialnih partnerjev ter glede vloge delovnega prava in kolektivnih pogodb.

Rezultat glasovanja

Za : 32 Proti : 74 Vzdržani : 3

9. Točka 1.8

Točka se črta:

EESO opozarja, da je EU sprejela ukrepe za varstvo ranljivih delavcev, kot so nosečnice in zaposleni s krajšim delovnim časom, ob prenehanju delovnega razmerja. To je argument za to, da se po vsej Evropi zajamči minimalni sklop enotnih procesnih pravic in pravic do varstva ter preide na glasovanje s kvalificirano večino.

Rezultat glasovanja

Za : 36 Proti : 81 Vzdržan : 1

10. Točka 1.10

Točka se črta:

EESO v zvezi s pogoji za zaposlitev državljanov tretjih držav, ki zakonito prebivajo v EU, priporoča prehod na glasovanje s kvalificirano večino, da se prepreči različna obravnava in okrepi socialna kohezija.

Rezultat glasovanja

Za : 30 Proti : 85 Vzdržan : 1

(1) Glej opombo 1.